**Copilărie**

*Lorena Craia*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

hai să îţi arăt

cum păpădiile se ciufulesc

de la atâta demenţă

pământul a-mbuibat

toţi copacii

şi aracii

de viaţă

şi-acum o scurge

peste căldura unui deal

în coama unui cal

pe fruntea unui mal

nu te-ntrista

doamna aceea

care coseşte ce-a mai rămas din noi

este şi ea copil

încă nu a fost smulsă

şi nici nu are copii bătuţi

în cuie

hai să îţi arăt

cum în miezul de mac

dracii tac

muţenia este a femeii care coseşte

şi cândva aceştia

vor fi înfiaţi

de dânsa

6 martie 2017, Constanţa